ОТЧЕТЕН ДОКЛАД

за дейността на НЧ”Пробуда-1936” с.Божурка, общ.Търговище

за периода 2019-2021 год.

Уважаеми дами и господа, членове на читалището, добре дошли на отчетно-изборното събрание на НЧ”Пробуда-1936” с.Божурка.

Днес, когато в страната ни текат динамични промени във всички области на живота, провеждането на отчетно-изборно събрание е важен момент в дейността на нашето читалище.

НЧ“Пробуда-1936“ с.Божурка, е малко културно средище в селото, което разнообразява и дава настроение на живеещите в селото. И през отчетния период 2019-2021 години Читалището продължи своята дейност за утвърждаването му като естествен център за културно-просветна и творческо-развлекателна дейност.

Дейността на Читалището е съпричастна с целия обществен и културен живот в селото. Под читалищната стряха се организираха и проведоха всички значими културни мероприятия организирани от читалищното ръководство с подкрепата на кметство с.Божурка. Читалището е отворено за цялата местна общност, като обединява и приютява всички, които желаят да се докоснат до новите достижения на културата.

Целите на Народно Читалище „Пробуда-1936” са, да задоволява потребностите на жителите свързани с развитие и обогатяване на културния живот ,социалната и образователна дейност в населеното място.

Основни функции и задачи на институцията бяха:  
-Отстояване позицията за водещо културно средище;  
- Обогатяване на културния живот;  
- Уреждане и поддържане на общодостъпна библиотека;

- Предоставяне на компютри и интернет услуги по Програма „Глобални библиотеки";  
- Превръщане на читалището в информационен център;  
- Съхраняване на народните обичаи и традиции;  
-Работа по проекти;

Източник на средства при читалището е държавната субсидия и членския внос.

**ДЕЙНОСТИ;**

**Библиотечна и информационна дейност**.

Основна цел в библиотечната дейност е привличане на читатели от най- ранна детска възраст. Към читалището има библиотека с читалня. За популяризиране на дейността си читалищната библиотека организира:

-беседи, разговори, кътове и витрини свързани с книгата.

-Запознаване на учениците с изискванията, условията и начина за ползване на необходимата литература в библиотеката.

-Работа с най-малките деца с цел създаване и стимулиране на навици за четене у децата от с.Божурка и околните села от най-ранна възраст.

-Четене на любими детски приказки.

-Запознаване с правилата за ползване на библиотечните материали.

-Отбелязване на седмицата на детската книга, маратон на четенето, оформяне на кътове с материали за живота и дейността на бележити писатели и др.

Има назначен работник-библиотека на 4 часа по програма „Глобални библиотеки”.

Библиотеката има 4 отдела;

* Отдел с отраслова литература
* Отдел с българска художествена литература
* Отдел с чужда художествена литература
* Отдел с детска литература

Библиотечните показатели за отчетния период по години са:

**2019 година;**

* Библиотечен фонд -6402 тома литература, от които 9 броя новозакупена литература
* Брой на читателите – 192 от които 31 деца до 14 годишна възраст
* Брой посещения – 6215 от които 68 за дома, 5861 в информационния център/читалня/ и 286 на организирани събития.
* Културни събития – 13
* Заети библиотечни документи – 11199 от които 217 книги, 10982 електронни документа / интернет/ .

**2020 година;**

Библиотечните показатели за 2020 г. и за 2021 г. драстично намаляха предвид ковид обстановката и работа по време на пандемия когато читалището работеше с 30 процента от капацитета си.

Библиотечните показатели за 2020 година са:

* Библиотечен фонд -6408тома литература, от които 6 броя новонабавена литература
* Брой на читателите – 190 от които 31 деца до 14 годишна възраст
* Брой посещения – 625 от които 275 за дома, 260 в читалня и 90 на организирани събития.
* Културни събития – 18
* Заети библиотечни документи – 1213 от които 450 книги, 757 електронни документа / интернет/ , други -6 /периодични/.

**2021 година;**

* Библиотечен фонд -6408 тома литература
* Брой на читателите – 188 от които 23 деца до 14 годишна възраст
* Брой посещения – 509 от които 188 за дома, 229 в читалня/информационния център/ и 82 на организирани събития
* Културни събития – 16
* Заети библиотечни документи – 2599от които 343 книги, 2256 електронни документа / интернет/

В нашето читалище се отбелязват всички национални празници и дейности от културния календар. Изработваме табла с материали по случай исторически годишнини, изготвяме кътове, съвместно с „Клуб на жената” организираме и провеждаме кулинарни изложби и изложби на плетива. Също така участваме и в организирани от община Търговище мероприятия като Традиционния пролетен панаир и традиционния събор „Под крушата на Осенската поляна” в с.Осен.

**ХУДОЖЕСТВЕНО-ТВОРЧЕСКА ДЕЙНОСТ;**

Дейностите на читалището за отчетния период по години са:

**2019 година**

1. „Бабинден”
2. „Международен ден на прегръдката „
3. „Св.Валентин и Трифон Зарезан”
4. „Изработка на мартеници”
5. „Баба Марта бързала мартеници вързала”
6. „8-ми Март-Празник на жената”
7. „Международен ден на детската книга”
8. „ Шарени яйчица-усмихнати лица”
9. „Гергьовден-Хъдърлез”
10. „ С дъх на хляб и мед”.
11. „Да изчистим България заедно”
12. „Украсяване на елхите в парка по повод конкурс на община Търговище „
13. „Игнажден- участие в кулинарна изложба организирано от община Търговище”
14. „Празнуване на Коледа и Нова година”

Предвид ковид обстановката и работа по време на пандемия когато читалището работеше с 30 процента от капацитета си дейностите за 2020 и 2021 години на читалището след 8-ми март 2020 г. се сведоха до оформяне на кътове, изработка на материали за даден празник предимно от работещите в читалището

**2020 година**

1. „Бабинден”
2. „Международен ден на прегръдката „
3. „Св.Валентин и Трифон Зарезан”
4. „Изработка на мартеници”
5. „Баба Марта бързала мартеници вързала”
6. „8-ми Март-Празник на жената”
7. „Международен ден на детската книга”- кът с детска литература
8. „ Шарени яйчица-усмихнати лица”
9. „Гергьовден-Хъдърлез”- кът с материали за празника
10. „Да изчистим България заедно”
11. „Празнуване на Коледа и Нова година”-украсяване на читалнята за празниците

**2021година**

1. „Работилница за мартеници”
2. „Баба Марта бързала мартеници вързала”
3. „изработка на картички за 8-ми март
4. „8-ми март”
5. „украсяване на читалнята за пролетта”
6. „пролетна ваканция в читалището”
7. „ 22.04.-междунаруден ден на земята /почистване и засаждане на цветя в селския парк/”
8. „Шарен Великден” -изложба на великденски яйца
9. „Световен ден на движението-10.05.-излет сред природата”
10. „Кулинарна изложба за курбан байрам”
11. „Лятна ваканция-спортни състезания и игри с децата
12. „Есенна изложба с материали от природата”
13. „Подготовка и украсяване на читалнята за Коледа и нова година”
14. „Фотосесии с деца и жители на селото с новогодишната украса”

**Материално-техническата база** е в добро състояние. Сградата и помещенията са достъпни за потребителите. В края на 2020 г. сменихме дървената дограма на салона с ПВЦ. В сградата има интернет. Читалището разполага с 4 броя компютъра, 2 броя копирна техника, 1 бр. мултимедия и 1 брой озвучителна техника.Има и назначен човек на 4 часа по програма „Глобални библиотеки”.

Имаме и кръжок „Сръчни ръчички”, където изработваме картички и украси за различни поводи. С жените от „Клуб на жената” поддържаме и селския парк.

През лятото децата от селото се събират в читалището да четат книжки, да рисуват, да сърфират в интернет и да се забавляват. Също през лятната ваканция им организираме спорни състезания.

Изготвяме кътове, табла и изложби по-повод: годишнина от обесването на Васил Левски, 3-ти март, деня на хумора, 1-ви май, деня на Европа, 2 юни, деня на съединението, деня на будителите и годишнини на знаменити творци и писатели

Изготвят се справки и отчети към Министерството на Културата, към РБ „П.Стъпов“-гр.Търговище, към община Търговище, към Статистически институт и РЕКИЦ гр. Търговище.

Партньори на читалището са Кметството с.Божурка, клуб на НСО Търговище, община Търговище, РЕКИЦ Търговище РБ „П.Стъпов“-гр.Търговище

Читалището е уникална институция и то може да се развива в различни насоки като: социална,културна,образователна и информационна.

Ние вярваме ,че с общи усилия ще превърнем читалището в модерен, привлекателен и културен център.

Председател:.............

Секретар:.............